Արթուր Իսպիրյան

Արթուր Դավիթի Իսպիրյան (), հայ երգիչ։ Երևանի ավագանու «Իմ քայլը» խմբակցության անդամ (2018-2023)։ Երևանի ավագանու «Քաղաքացիական պայմանագիր» խմբակցության անդամ։

Կենսագրություն 
Ավարտել է Երևանի պոլիտեխնիկական ինստիտուտի ինժեներական ֆակուլտետը։ Երգել սկսել է վաղ տարիքից։ Երաժշտական գործունեությունը սկսել է 1988 թվականին կոմպոզիտոր Արթուր Գրիգորյանի աջակցությամբ։ 1989 թվականին Տալլինում Վահագն Հայրապետյանի հետ հանդես է եկել մենահամերգով։ 1992 թվականին Արթուր Գրիգորյանի և Տաթևիկ Հովհաննիսյանի հետ Լոս Անջելեսում հանդես է եկել համերգային ծրագրով, 1996 թվականին համերգով ներկայացել է Էլվինա Մակարյանի հետ։

Արժանացել է տարբեր մրցանակների, այդ թվում՝ «Տարվա լավագույն երգիչ»։

2018 թվականի սեպտեմբերի 23-ին կայացած  Երևանի ավագանու արտահերթ ընտրությունների արդյունքում  «Իմ քայլը» կուսակցությունների  դաշինքի համամասնական ցուցակով ընտրվել է Երևանի ավագանու անդամ։

2023 թվականի սեպտեմբերի 17-ին կայացած Երևանի ավագանու ընտրություններում Քաղաքացիական պայմանագիր կուսակցության համամասնական ցուցակով ընտրվել է Երևանի ավագանու անդամ։

Կուսակցական պատկանելությունը

Քաղաքացիական պայմանագիր կուսակցություն

Ձայնասկավառակներ 
 «Colors of StevieLand», 1999
 «Երեք մոմեր», 2001
 «Ասում են, թե», 2003
 «Art & Ispace», 2005
 «Ջազավանս», 2005
 «Ռադիո Երևան», 2008
 «Inspiration», 2009, ալբոմը նվիրված է որդիներին՝ Դավիթին ու Շահենին և կնոջը՝ Մադլեն Մինասյանին
 «Once Upon a Time in Yerevan», 2012

Ծանոթագրություններ

Արտաքին հղումներ 
 Արթուր Իսպիրյանի կատարումներից youtube-ում
 Արթուր Իսպիրյանի կատարումը TEDx Yerevan-ի ժամանակ

Հայ երգիչներ
1962 ծնունդներ
Օգոստոսի 15 ծնունդներ
Երևան քաղաքում ծնվածներ
ՀՊՃՀ շրջանավարտներ
Քաղաքացիական պայմանագիր կուսակցության անդամներ
Երևանի ավագանու անդամներ